CELEX: 32015D1789
Language: hr
Date: 2015-10-01 00:00:00
Title: Odluka Vijeća (EU) 2015/1789 od 1. listopada 2015. o stajalištu koje treba donijeti u ime Europske unije u okviru Zajedničkog odbora EGP-a o izmjenama Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u (Direktiva o kakvoći goriva)

7.10.2015   
            
            
               HR
            
            
               Službeni list Europske unije
            
            
               L 260/20
            
         ODLUKA VIJEĆA (EU) 2015/1789
   od 1. listopada 2015.
   o stajalištu koje treba donijeti u ime Europske unije u okviru Zajedničkog odbora EGP-a o izmjenama Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u (Direktiva o kakvoći goriva)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. i članak 192. stavak 1. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o aranžmanima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.
            
         
               (2)
            
            
               U skladu s člankom 98. Sporazuma o EGP-u Zajednički odbor EGP-a može odlučiti izmijeniti, među ostalim, priloge II. i XX. Sporazumu o EGP-u.
            
         
               (3)
            
            
               Direktivu 2009/30/EZ Europskog parlamenta i Vijeća (3) treba uključiti u Sporazum o EGP-u.
            
         
               (4)
            
            
               Priloge II. i XX. Sporazumu o EGP-u trebalo bi stoga na odgovarajući način izmijeniti.
            
         
               (5)
            
            
               Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,
            
         DONIJELO JE OVU ODLUKU:
   Članak 1.
   Stajalište koje treba donijeti u ime Europske unije u okviru Zajedničkog odbora EGP-a o predloženim izmjenama Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.
   
      Sastavljeno u Luxembourgu 1. listopada 2015.
      
         
            Za Vijeće
         
         
            Predsjednik
         
         E. SCHNEIDER
      
   
   
      (1)  SL L 305, 30.11.1994., str. 6.
   
   
      (2)  SL L 1, 3.1.1994., str. 3.
   
   
      (3)  Direktiva 2009/30/EZ Europskog parlamenta i Vijeća od 23. travnja 2009. o izmjeni Direktive 98/70/EZ u pogledu specifikacije benzina, dizelskoga goriva i plinskog ulja i uvođenju mehanizma praćenja i smanjivanja emisija stakleničkih plinova, o izmjeni Direktive Vijeća 1999/32/EZ u pogledu specifikacije goriva koje se koristi na plovilima na unutarnjim plovnim putovima i stavljanju izvan snage Direktive 93/12/EEZ (SL L 140, 5.6.2009., str. 88.).
   
      NACRT
      ODLUKA ZAJEDNIČKOG ODBORA EGP-a br. …/2015
      od …
      o izmjeni Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Direktivu 2009/30/EZ Europskog parlamenta i Vijeća od 23. travnja 2009. o izmjeni Direktive 98/70/EZ u pogledu specifikacije benzina, dizelskoga goriva i plinskog ulja i uvođenju mehanizma praćenja i smanjivanja emisija stakleničkih plinova, o izmjeni Direktive Vijeća 1999/32/EZ u pogledu specifikacije goriva koje se koristi na plovilima na unutarnjim plovnim putovima i stavljanju izvan snage Direktive 93/12/EEZ (1) treba uključiti u Sporazum o EGP-u.
               
            
                  (2)
               
               
                  Direktivom 2009/30/EZ stavlja se izvan snage Direktiva Vijeća 93/12/EEZ (2) koja je uključena u Sporazum o EGP-u i koju slijedom toga treba staviti izvan snage u okviru Sporazuma o EGP-u.
               
            
                  (3)
               
               
                  Priloge II. i XX. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje XVII. Priloga II. Sporazumu o EGP-u mijenja se kako slijedi:
      
                  1.
               
               
                  U točki 6.a (Direktiva 98/70/EZ Europskog parlamenta i Vijeća) dodaje se sljedeća alineja:
                  
                              „—
                           
                           
                              
                                 32009 L 0030: Direktiva 2009/30/EZ Europskog parlamenta i Vijeća od 23. travnja 2009. (SL L 140, 5.6.2009., str. 88.).”
                           
                        
            
                  2.
               
               
                  U točki 6.a (Direktiva 98/70/EZ Europskog parlamenta i Vijeća) dodaje se sljedeći tekst:
                  
                              „(c)
                           
                           
                              U članku 2. stavku 5. riječ ‚Island’ dodaje se nakon riječi ‚Finska’, a riječ ‚Norveška’ dodaje se nakon riječi ‚Litva’.
                           
                        
                              (d)
                           
                           
                              U članku 3. stavku 4. iza prvog podstavka dodaje se sljedeći se podstavak:
                              ‚Island može dozvoliti da se tijekom ljetnog razdoblja na tržište stavlja benzin s etanolom ili metanolom maksimalnog tlaka pare od 70 kPa pod uvjetom da je etanol koji se koristi biogorivo ili da ušteda emisije stakleničkih plinova ostvarena uporabom metanola ispunjava kriterije utvrđene u članku 7.b stavku 2.’
                           
                        
                              (e)
                           
                           
                              Članci od 7.a do 7.e ne primjenjuju se na Lihtenštajn.
                           
                        
                              (f)
                           
                           
                              Članak 7.b stavak 6. ne primjenjuje se na države EFTA-e.”
                           
                        
            
                  3.
               
               
                  Tekst točke 6. (Direktiva Vijeća 93/12/EEZ) briše se.
               
            Članak 2.
      U točki 21.ad (Direktiva Vijeća 1999/32/EZ) Priloga XX. Sporazumu o EGP-u dodaje se sljedeća alineja:
      
                  „—
               
               
                  
                     32009 L 0030: Direktiva 2009/30/EZ Europskog parlamenta i Vijeća od 23. travnja 2009. (SL L 140, 5.6.2009., str. 88.).”
               
            Članak 3.
      Tekstovi Direktive 2009/30/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
      Članak 4.
      Ova Odluka stupa na snagu …, pod uvjetom da su provedena sva obavješćivanja iz članka 103. stavka 1. Sporazuma o EGP-u (3).
      Članak 5.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu
         
            
               Za Zajednički odbor EGP-a
            
            
               Predsjednik
            
         
         
            
               Tajnici
            
            
               Zajedničkog odbora EGP-a
            
         
      
      
         (1)  SL L 140, 5.6.2009., str. 88.
      
      
         (2)  SL L 74, 27.3.1993., str. 81.
      
      
         (3)  [Ustavni zahtjevi nisu navedeni.] [Ustavni su zahtjevi navedeni.]